Болидът е създаден с цел да замени успешната серия болиди 312T. Шасито е почти същото както при предишната серия, но с малък и широк V6 двигател. За първи път болидът е използван по време на тренировките за ГП на Италия 1980, в ръцете на Жил Вилньов. Колата оправда очакванията за отбора и Вилньов, като 126CK е по-бърз от 312T5, за разлика от управлението на болида. Проблемите с надежността на болида ги остави извън битката за титлата, но Вилньов постигна победи в Монако и Харама, както и няколко класирания на подиума. Заради проблемите по управлението, 126CK е подходящ за трасета с дълги прави като Силвърстоун, Хокенхаймринг, Йостерайхринг и Монца. Болидът получи названието „червен Кадилак“ от Вилньов, заради високата скорост но лошо управление. Ферари завършиха 1981 на пета позиция с 34 точки.